29.9.2023
SL
Uradni list Evropske unije
C 344/99
Na Figure 11 sta prikazani začrtana pot digitalnega desetletja in izhodiščna začrtana pot za delež podjetij, ki uporabljajo napredne ali srednje napredne storitve v oblaku.
Ocenjena vrednost za leto 2030 po nespremenjenem scenariju bo za približno 10 odstotnih točk manjša kot ciljna vrednost za leto 2030, če se ne izvedejo nobene dodatne naložbe (za izhodiščno začrtano pot je za leto 2030 napovedanih 66 %).
Slika 11 delež podjetij v EU, ki uporabljajo storitve v oblaku.
Pretekli podatki, začrtana pot digitalnega desetletja (DD) in izhodiščna začrtana pot do leta 2030 (25)
Velepodatki: tudi tukaj je upoštevana utemeljitev v zvezi s sigmoidno krivuljo za prikaz sprejemanja tehnologije.
Uvajanje uporabe analize velepodatkov naj bi na začetku potekalo počasi, nekoliko pozneje naj bi se pospešilo, na koncu pa upočasnilo.
To bo verjetno posledica zelo malih podjetij, ki imajo morda manj razlogov za uporabo tehnologij velepodatkov.
Točka zasičenosti trga je v tem primeru prav tako določena na 80 %, kar je nad ciljem 75 %, da se omogoči nadaljnje povečanje po doseženem cilju.
Parameter hitrosti razširjanja je določen tako, da se 75-odstotni cilj na začrtani poti digitalnega desetletja doseže do leta 2030.
Na sliki Figure 12 sta prikazani začrtana pot digitalnega desetletja in izhodiščna začrtana pot za delež podjetij, ki uporabljajo analizo velepodatkov.
Ocenjena vrednost za leto 2030 po nespremenjenem scenariju je veliko nižja od cilja za leto 2030 (za izhodiščno začrtano pot je za leto 2030 napovedanih 34 %).
(25) Za obdobje 2014–2020 se uporablja Eurostatov kazalnik „podjetja, ki so kupila vsaj eno od naslednjih storitev računalništva v oblaku: gostovanje podatkovnih zbirk podjetja, računovodsko programsko opremo, programsko opremo za upravljanje odnosov s strankami, računalniško zmogljivost“ (koda E_CC_GE_ME).
Do prekinitve v časovni vrsti je prišlo leta 2021, ko je bil uporabljen kazalnik „podjetja, ki kupujejo napredne ali srednje napredne storitve računalništva v oblaku“.
Ta kazalnik vključuje različne storitve računalništva v oblaku: računovodsko programsko opremo (CC_PFACC), programsko opremo ERP (CC_PERP), programsko opremo CRM (CC_PCRM), varnostno programsko opremo (CC_PSEC), gostovanje podatkovnih zbirk (CC_PDB) in okolja za gostovanje za razvoj aplikacij (CC_PDEV).